techiaith/cofnodycynulliad_en-cy huggingface dataset:
English: Can I, Llywydd, first of all assure the Member that there is a daily update provided in Wales - provided every day on the Public Health Wales website - and we intend that that will continue? As far as the powers of detention are concerned, we continue to work with the UK Government and with the Scottish and Northern Ireland Governments on potential legislation that may need to be brought forward, so that if the worst were to happen, the Governments would have the necessary powers to be able to respond to a disease that has moved beyond the containment and delay phase. We will report that to the National Assembly here, of course, and make sure that there are opportunities for Members to scrutinise those powers, should they become necessary. We report all the time, Llywydd, on the number of people who have been tested here in Wales. It's now hundreds of people. The arrangements we have are very robust. We have a particular approach here in Wales, which I think has been very successful, of treating people with suspected coronavirus in the community, and 95 per cent of testing in Wales is carried out in people's homes. All of that is recorded, all of that is published. The information is robust and the method of responding to need I think has been successful.
Welsh: A gaf i, Llywydd, yn gyntaf oll sicrhau'r Aelod bod diweddariad dyddiol yn cael ei ddarparu yng Nghymru - yn cael ei ddarparu bob dydd ar wefan Iechyd Cyhoeddus Cymru - ac rydym ni'n bwriadu i hynny barhau? Cyn belled ag y mae'r pwerau cadw yn y cwestiwn, rydym ni'n parhau i weithio gyda Llywodraeth y DU a chyda Llywodraethau'r Alban a Gogledd Iwerddon ar ddeddfwriaeth bosibl y gallai fod angen ei chyflwyno, fel pe byddai'r gwaethaf yn digwydd, y byddai gan y Llywodraethau y pwerau angenrheidiol i allu ymateb i glefyd sydd wedi symud y tu hwnt i'r cyfnod cyfyngu ac oedi. Byddwn yn adrodd hynny i'r Cynulliad Cenedlaethol yn y fan yma, wrth gwrs, ac yn gwneud yn siŵr bod cyfleoedd i'r Aelodau graffu ar y pwerau hynny, pe bydden nhw'n dod yn angenrheidiol. Rydym ni'n adrodd drwy'r amser, Llywydd, ar nifer y bobl sydd wedi cael eu profi yma yng Nghymru. Mae'n gannoedd o bobl erbyn hyn. Mae'r trefniadau sydd gennym ni yn gadarn iawn. Mae gennym ni ddull gweithredu penodol yma yng Nghymru, sydd wedi bod yn llwyddiannus iawn yn fy marn i, o drin pobl yr amheuir bod ganddyn nhw coronafeirws yn y gymuned, ac mae 95 y cant o'r profion yng Nghymru yn cael eu cynnal yng nghartrefi pobl. Caiff hynny i gyd ei gofnodi, caiff hynny i gyd ei gyhoeddi. Mae'r wybodaeth yn gadarn ac mae'r dull o ymateb i angen, yn fy marn i, wedi bod yn llwyddiannus.
English: The latest UK Government assessment is that up to a fifth of the workforce may be off sick during the peak in an epidemic. The number of people on zero-hours contracts in Wales between June 2018 and July 2019 increased by 35 per cent, and only one in seven of them gets sick pay. What funds do the four Governments intend to set up to ensure that people on such contracts - agency staff in the NHS and universal benefit claimants - do not have to choose between their health or paying their bills?
Welsh: Asesiad diweddaraf Llywodraeth y DU yw y gallai hyd at un ran o bump o'r gweithlu fod yn absennol o'r gwaith oherwydd salwch yn ystod yr anterth mewn epidemig. Cynyddodd nifer y bobl ar gontractau dim oriau yng Nghymru rhwng Mehefin 2018 a Gorffennaf 2019 gan 35 y cant, a dim ond un o bob saith ohonyn nhw sy'n cael tâl salwch. Pa gronfeydd y mae'r pedair Llywodraeth yn bwriadu eu sefydlu i sicrhau nad oes yn rhaid i bobl ar gontractau o'r fath - staff asiantaeth yn y GIG a hawlwyr budd-dal cynhwysol - orfod dewis rhwng eu hiechyd a thalu eu biliau?
English: It's an important point the Member raises, of course. In the meeting that I attended and my colleague Vaughan Gething attended of the national COBRA meeting yesterday, issues of sick pay were discussed, and I know that thought is being given to the way in which that system operates, so that if the worst were to happen, people would not find themselves in the position of feeling obliged to go to work, because without being in work, there is no income available to them.
Welsh: Mae'n bwynt pwysig mae'r Aelod yn ei godi, wrth gwrs. Yn y cyfarfod yr oeddwn i a'm cyd-Weinidog Vaughan Gething yn bresennol ynddo ddoe o gyfarfod cenedlaethol COBRA, trafodwyd materion yn ymwneud â thâl salwch, a gwn fod ystyriaeth yn cael ei rhoi i'r ffordd y mae'r system honno'n gweithio, fel pe byddai'r gwaethaf yn digwydd, na fyddai pobl yn eu canfod eu hunain yn y sefyllfa o deimlo bod yn rhaid iddyn nhw fynd i'r gwaith, oherwydd os nad ydyn nhw yn y gwaith, nid oes unrhyw incwm ar gael iddyn nhw.
English: Of course, it's particularly important that the Welsh Government is also in discussion with all healthcare settings to ensure that the entire health and social care sector is as fully informed as possible and understands exactly how it can best treat those in its care. Now, we know from the outbreak of coronavirus, for example in Seattle, that it has prompted calls for preventative measures in America's nursing homes and social care settings, where residents are at heightened risk of serious complications from the virus, because of the dual threat of age and close living conditions. Of course, the same goes for those residents living in social care settings in Wales, and so, First Minister, can you tell us what discussions has the Welsh Government specifically had with social care providers and contractors here in Wales, and what contingency plans is the Welsh Government currently working on to better safeguard those living in social care settings from coronavirus?
Welsh: Wrth gwrs, mae'n arbennig o bwysig bod Llywodraeth Cymru hefyd mewn trafodaethau gyda'r holl leoliadau gofal iechyd i sicrhau bod y sector iechyd a gofal cymdeithasol cyfan mor wybodus â phosibl ac yn deall yn union sut y gall drin y rhai sydd dan ei ofal yn y modd gorau. Nawr, rydym ni'n gwybod o'r argyfwng coronafeirws, er enghraifft yn Seattle, ei fod wedi ysgogi galwadau am fesurau ataliol yng nghartrefi nyrsio a lleoliadau gofal cymdeithasol America, lle mae preswylwyr mewn mwy o berygl o gymhlethdodau difrifol o'r feirws, oherwydd bygythiad deuol oedran ac amodau byw clos. Wrth gwrs, mae'r un peth yn wir am y preswylwyr hynny sy'n byw mewn lleoliadau gofal cymdeithasol yng Nghymru, ac felly, Prif Weinidog, a allwch chi ddweud wrthym ni pa drafodaethau y mae Llywodraeth Cymru wedi eu cael yn benodol gyda darparwyr a chontractwyr gofal cymdeithasol yma yng Nghymru, a pha gynlluniau wrth gefn y mae Llywodraeth Cymru yn gweithio arnyn nhw ar hyn o bryd i ddiogelu'n well y rhai sy'n byw mewn lleoliadau gofal cymdeithasol rhag coronafeirws?
English: First Minister, with the threat of confirmed cases in Wales thought to rise over time, it is essential that the Welsh NHS is as fully staffed as possible to treat anyone who has symptoms of the virus. Sadly, we already know that the NHS is facing significant recruitment challenges, so can you tell us what immediate steps the Welsh Government is taking to address any recruitment matters within the Welsh NHS as a matter of urgency? Could you also tell us whether the Welsh Government is looking at the emergency registration of health professionals who have retired as a way of increasing the number of people who can help treat those affected by the coronavirus, and, if so, what safeguards the Welsh Government is putting in place for those retired doctors, given that they will also be vulnerable to the virus, given their age, and whether the Welsh Government is considering the introduction of emergency indemnity coverage, generally, for healthcare workers to provide care or diagnostic services?
Welsh: Prif Weinidog, yn sgil y gred y bydd y bygythiad o achosion wedi'u cadarnhau yng Nghymru yn cynyddu dros amser, mae'n hanfodol bod GIG Cymru wedi'i staffio mor llawn â phosibl i drin unrhyw un sydd â symptomau o'r feirws. Yn anffodus, rydym ni eisoes yn gwybod bod y GIG yn wynebu heriau recriwtio sylweddol, felly a allwch chi ddweud wrthym ni pa gamau uniongyrchol y mae Llywodraeth Cymru yn eu cymryd i fynd i'r afael ag unrhyw faterion recriwtio yn y GIG yng Nghymru fel mater o frys? A allech chi ddweud wrthym ni hefyd a yw Llywodraeth Cymru yn edrych ar gofrestriad brys gweithwyr iechyd sydd wedi ymddeol fel ffordd o gynyddu nifer y bobl a all helpu i drin y rhai sy'n cael eu heffeithio gan y coronafeirws, ac, os felly, pa fesurau diogelu y mae Llywodraeth Cymru yn eu rhoi ar waith ar gyfer y meddygon hynny sydd wedi ymddeol, o gofio y byddant hwythau hefyd yn agored i'r feirws, o ystyried eu hoed, ac a yw Llywodraeth Cymru yn ystyried cyflwyno yswiriant indemniad brys, yn gyffredinol, i weithwyr gofal iechyd ddarparu gwasanaethau gofal neu ddiagnostig?
English: When you became First Minister, 60 per cent of people asked by YouGov said that they didn't know who you were. When YouGov asked again after you had been First Minister for a year, half of people in Wales still didn't know who you were or had any opinion about you. When they polled in Wales a month ago on who would make the best First Minister, 8 per cent of people answered 'Mark Drakeford', 71 per cent answered 'Don't know'. First Minister, to invigorate Welsh democracy, isn't it time we directly elected the First Minister?
Welsh: Pan gawsoch chi eich penodi'n Brif Weinidog, dywedodd 60 y cant o bobl a holwyd gan YouGov nad oedden nhw'n gwybod pwy oeddech chi. Pan ofynnodd YouGov eto ar ôl i chi fod yn Brif Weinidog am flwyddyn, nid oedd hanner y bobl yng Nghymru yn gwybod pwy oeddech chi o hyd, nac ag unrhyw farn amdanoch chi. Pan gawsant eu holi yng Nghymru fis yn ôl ynghylch pwy fyddai'n gwneud y Prif Weinidog gorau, atebodd 8 y cant o bobl 'Mark Drakeford', atebodd 71 y cant 'Ddim yn gwybod'. Prif Weinidog, i roi bywyd newydd i ddemocratiaeth Cymru, onid yw'n bryd i ni ethol y Prif Weinidog yn uniongyrchol?
English: Llywydd, it's not a course of action that I think has merit.
Welsh: Llywydd, nid yw'n gam yr wyf i'n credu bod rhinwedd iddo.
English: Thank you for your short answer, First Minister. In the referendum less than 10 years ago, the people of Wales were asked if they agreed to law-making powers being devolved in 20 specified areas. So, how do you justify now all powers being devolved except those that are reserved to Westminster? This afternoon, we vote on Welsh rates of income tax; yet, in that referendum, the people of Wales were promised - it was actually written on the ballot paper - the Assembly cannot make laws on tax, whatever the result of the vote. The legislation was passed in 2006, I believe, for that vote. Why was that promise broken? Why did your 2016 manifesto, before the Wales Act 2017 was passed, refer to 'when' income tax powers are devolved, given the Wales Act 2014 required a referendum? And why, given that your predecessor and, it seems, your backbenchers refer to this as a Conservative broken promise, did you agree to it?
Welsh: Diolch am eich ateb cryno, Prif Weinidog. Yn y refferendwm lai na 10 mlynedd yn ôl, gofynnwyd i bobl Cymru a oedden nhw'n cytuno i bwerau deddfu gael eu datganoli mewn 20 maes penodedig. Felly, sut ydych chi'n cyfiawnhau nawr bod yr holl bwerau wedi'u datganoli, ac eithrio'r rhai a gedwir yn San Steffan? Y prynhawn yma, rydym ni'n pleidleisio ar gyfraddau treth incwm Cymru; ac eto, yn y refferendwm hwnnw, addawyd i bobl Cymru - fe'i hysgrifennwyd ar y papur pleidleisio ei hun - na all y Cynulliad ddeddfu ar dreth, beth bynnag fo canlyniad y bleidlais. Pasiwyd y ddeddfwriaeth yn 2006, rwy'n credu, ar gyfer y bleidlais honno. Pam y torrwyd yr addewid hwnnw? Pam oedd eich maniffesto yn 2016, cyn pasio Deddf Cymru 2017, yn cyfeirio at 'pan' fydd pwerau treth incwm yn cael eu datganoli, o gofio bod Deddf Cymru 2014 yn dweud bod refferendwm yn ofynnol? A pham, o gofio bod eich rhagflaenydd ac, mae'n ymddangos, aelodau eich meinciau cefn yn cyfeirio at hwn fel addewid a dorrwyd gan y Ceidwadwyr, y gwnaethoch chi gytuno iddo?
English: Llywydd, the promise was broken by the Conservative Party, the party of which he was a temporary member at the time and no doubt supported it when that party changed its mind. This Government agreed with the original proposition that, if income tax were to be devolved to Wales, it ought to be subject to a referendum. It was the Conservative Party that changed its mind about that. The Conservative Party in power in Westminster, with his support, changed its mind about it. Now, I am not saying that there wasn't a case for doing that; the Conservative Government at the time made that case. But the Member asks me about an action for which he was responsible.
Welsh: Llywydd, torrwyd yr addewid gan y Blaid Geidwadol, y blaid yr oedd yn aelod dros dro ohoni ar y pryd, ac rwy'n siŵr ei fod yn ei chefnogi pan newidiodd y blaid honno ei meddwl. Roedd y Llywodraeth hon yn cytuno â'r cynnig gwreiddiol, sef pe byddai'r dreth incwm yn cael ei datganoli i Gymru, y dylai fod yn destun refferendwm. Y Blaid Geidwadol a newidiodd ei meddwl am hynny. Newidiodd y Blaid Geidwadol a oedd mewn grym yn San Steffan, gyda'i gefnogaeth ef, ei meddwl am y mater. Nawr, nid wyf i'n dweud nad oedd dadl dros wneud hynny; gwnaed y ddadl honno gan y Llywodraeth Geidwadol ar y pryd. Ond mae'r Aelod yn gofyn i mi am weithred yr oedd ef yn gyfrifol amdani.
English: I thank the Member for that. The causes of self-harm are complex and require a multi-agency response. We continue to work with a range of partners to reduce self-harm in Wales as we take forward the actions set out in the 'Talk to me 2' strategy and the recently published 'Together for Mental Health Delivery Plan'.
Welsh: Diolchaf i'r Aelod am hynna. Mae achosion o hunan-niweidio yn gymhleth ac yn gofyn am ymateb aml-asiantaeth. Rydym ni'n parhau i weithio gydag amrywiaeth o bartneriaid i leihau hunan-niwed yng Nghymru wrth i ni fwrw ymlaen â'r camau gweithredu a nodwyd yn y strategaeth 'Siarad â fi 2 a 'Chynllun Cyflawni Law yn Llaw at Iechyd Meddwl' a gyhoeddwyd yn ddiweddar.
English: I thank the Member for that. Those are all important points and, certainly, the Welsh Government's approach to trying to reduce incidence of self-harm has three main components to it: tackling adverse childhood experience is one of them; the whole-school approach that we have to dealing with young people in the school setting who report self-harm; and tackling mental health stigma, which also has such a big impact on young people who feel themselves to be in a difficult mental health position, and where self-harm can be the result. Is a target the best way to focus attention on it? I'm only in favour of targets where they are genuinely specific, measurable, achievable, realistic and timely, and where other ways of making a difference have been attempted and have been found not to be effective. So many different things are counted within the adverse childhood experience ambit; a fraction of them are devolved and in the hands of the Welsh Government. A target over which you have so little control as to whether or not it can be achieved, I think, is of doubtful value. I want to see adverse childhood experiences reduced, of course. That's why we have invested in this area, that's why we have set up a source of expertise in this area; to make sure that those professionals who come into contact with children understand what those young people might have gone through and respond to it in the right way. Setting a target - I'm yet to be convinced that it would make the difference that we all want to see made.
Welsh: Diolchaf i'r Aelod am hynna. Mae'r rhai yna i gyd yn bwyntiau pwysig ac, yn sicr, ceir tair prif elfen i ddull Llywodraeth Cymru o geisio lleihau nifer yr achosion o hunan-niwed: mynd i'r afael â phrofiadau niweidiol yn ystod plentyndod yw un ohonyn nhw; y dull ysgol gyfan sydd gennym ni i ymdrin â phobl ifanc yn yr ysgol sy'n hysbysu am hunan-niwed; a mynd i'r afael â stigma iechyd meddwl, sydd hefyd yn cael effaith mor fawr ar bobl ifanc sy'n teimlo eu bod mewn sefyllfa iechyd meddwl anodd, ac y gall hunan-niweidio ddeillio ohoni. Ai targed yw'r ffordd orau o hoelio sylw arno? Rwyf i o blaid targedau dim ond pan eu bod nhw'n wirioneddol benodol, mesuradwy, cyraeddadwy, realistig ac amserol, ac ar ôl rhoi cynnig ar ffyrdd eraill o wneud gwahaniaeth ac y canfuwyd nad oedden nhw'n effeithiol. Mae cymaint o wahanol bethau'n cael eu cyfrif yn y cwmpas profiadau niweidiol yn ystod plentyndod; ychydig iawn ohonyn nhw sydd wedi'u datganoli ac yn nwylo Llywodraeth Cymru. Rwy'n credu bod gwerth targed y mae gennych chi gyn lleied o reolaeth drosto o ran pa un a ellir ei gyrraedd ai peidio, yn amheus. Rwyf i eisiau gweld llai o brofiadau niweidiol yn ystod plentyndod, wrth gwrs. Dyna pam yr ydym ni wedi buddsoddi yn y maes hwn, a dyna pam yr ydym ni wedi sefydlu ffynhonnell o arbenigedd yn y maes hwn; i wneud yn siŵr bod y gweithwyr proffesiynol hynny sy'n dod i gysylltiad â phlant yn deall yr hyn y gallai'r bobl ifanc hynny fod wedi ei ddioddef ac ymateb iddo yn y ffordd gywir. Gosod targed - nid wyf i wedi fy argyhoeddi hyd yn hyn y byddai'n gwneud y gwahaniaeth yr ydym ni i gyd eisiau ei weld.
English: First Minister, in the first eight weeks of this year, I've already dealt with four different sets of parents who have come to me bereft, in tears, not knowing what to do, because their child has started to self-harm or has been self-harming for some time. And of course, it is sometimes a precursor leading into eating disorders, and so on. What seems to be very difficult for them to find is real support, understanding and comprehension, so they go to the internet to try to read up about it. I've pointed them and signposted them to charities that I know of. I appreciate that there's a lot done in schools and in the school setting to educate the children. We wait for child and adolescent mental health services to come and step in, or we wait for other mental health interventions. But I wondered if your Government might turn its mind to reviewing and seeing if we can improve the support that parents and carers can receive. Because it is a very unknown minefield for so many of them, and they are terrified; they don't want to say the wrong thing, to encourage it by mistake, to say, 'Come on, let's have something', and for it to lead to worse and worse and worse sadness in the young child or the young person, and to greater mental health issues. So, more support for parents, or more easily-accessible support, because even with the resources I have in the Assembly, I'm still not clear of all of the opportunities there are to support parents and carers.
Welsh: Prif Weinidog, yn ystod wyth wythnos gyntaf y flwyddyn hon, rwyf i eisoes wedi ymdrin â phedwar set wahanol o rieni sydd wedi dod ataf yn amddifad, mewn dagrau, ddim yn gwybod beth i'w wneud, gan fod eu plentyn wedi dechrau hunan-niweidio neu wedi bod yn hunan-niweidio ers cryn amser. Ac wrth gwrs, mae weithiau'n rhagflaenydd sy'n arwain at anhwylderau bwyta, ac yn y blaen. Yr hyn sy'n ymddangos yn anodd iawn iddyn nhw ddod o hyd iddo yw cefnogaeth a dealltwriaeth gwirioneddol, felly maen nhw'n troi at y rhyngrwyd i geisio darllen amdano. Rwyf i wedi eu pwyntio a'u cyfeirio at elusennau yr wyf i'n gwybod amdanyn nhw. Rwy'n sylweddoli bod llawer yn cael ei wneud mewn ysgolion ac yn amgylchedd yr ysgol i addysgu'r plant. Rydym ni'n aros i wasanaethau iechyd meddwl plant a'r glasoed ddod i'r adwy, neu rydym ni'n aros am ymyraethau iechyd meddwl eraill. Ond tybed a allai eich Llywodraeth chi droi ei meddwl at adolygu a gweld a allwn ni wella'r cymorth y gall rhieni a gofalwyr ei gael. Oherwydd mae'n dir peryglus i gynifer ohonyn nhw nad ydyn nhw'n gyfarwydd ag ef, ac maen nhw wedi dychryn yn llwyr; dydyn nhw ddim eisiau dweud y peth anghywir, i'w annog drwy gamgymeriad, i ddweud, 'Dewch, gadewch i ni gael rhywbeth', ac iddo arwain at dristwch gwaeth a gwaeth a gwaeth yn y plentyn ifanc neu'r person ifanc, ac at broblemau iechyd meddwl mwy. Felly, mwy o gymorth i rieni, neu gymorth haws ei gael, oherwydd hyd yn oed gyda'r adnoddau sydd gen i yn y Cynulliad, nid wyf i'n eglur o hyd am yr holl gyfleoedd sydd ar gael i gefnogi rhieni a gofalwyr.
English: The recent review of deaths of children and young people by suicide and probable suicide identified better management of self-harm in children and young people as a key opportunity for suicide prevention. Now, there is clear National Institute for Health and Care Excellence guidance in place for the management of self-harm, but the review highlights the fact that that needs to be fully implemented across Wales and also audited, particularly in relation to emergency department attendance, psychosocial assessment there, and referral and signposting from such attendances. What more can we do, First Minister, to ensure that all young people get an appropriate service when they're admitted to an accident and emergency department through self-harming in Wales?
Welsh: Nododd yr adolygiad diweddar o farwolaethau plant a phobl ifanc yn sgil hunanladdiad a hunanladdiad tebygol bod gwell rheolaeth o hunan-niwed ymhlith plant a phobl ifanc yn gyfle allweddol i atal hunanladdiad. Nawr, mae canllawiau y Sefydliad Cenedlaethol dros Ragoriaeth mewn Iechyd a Gofal eglur ar waith ar gyfer rheoli hunan-niwed, ond mae'r adolygiad yn tynnu sylw at y ffaith bod angen gweithredu'r rheini'n llawn ledled Cymru a'u harchwilio hefyd, yn enwedig o ran presenoldeb mewn adrannau achosion brys, asesiadau seicogymdeithasol yno, ac atgyfeirio a chyfeirio o bresenoldebau o'r fath. Beth arall allwn ni ei wneud, Prif Weinidog, i sicrhau bod yr holl bobl ifanc yn cael gwasanaeth priodol pan fyddan nhw'n cael eu derbyn i adran damweiniau ac achosion brys oherwydd hunan-niweidio yng Nghymru?
English: I very much agree that the experience that a young person, or anybody who has had an experience of self-harm or attempted suicide, has in an accident and emergency department is really crucial to their ability to make a recovery from that. It is why, over the last five years, we have invested more in specialist mental health presence at the front door of emergency departments, so that people who otherwise spend their time dealing with the physical ailments that come through the door have access to specialist help on the spot when they know they are dealing with an episode that is rooted in unhappiness and mental health causes. And making sure that those staff have access to that specialist help themselves, are trained to identify instances of self-harm, and to be able to respond to that in a supportive way, in a way that doesn't imply blame, that doesn't imply that people are somehow getting in the way of other people who need help more - we've all read the accounts in that report and other places - making sure that we tackle that by training and by additional specialist help at the front door of hospitals are the ways in which we have attempted to strengthen services.
Welsh: Rwy'n cytuno'n llwyr bod y profiad y mae person ifanc, neu unrhyw un sydd wedi cael profiad o hunan-niwed neu wedi ceisio cyflawni hunanladdiad, mewn adran damweiniau ac achosion brys yn wirioneddol hollbwysig i'w allu i wella ar ôl hynny. Dyna pam, dros y pum mlynedd diwethaf, yr ydym ni wedi buddsoddi mwy mewn presenoldeb iechyd meddwl arbenigol wrth ddrws ffrynt adrannau achosion brys, fel bod pobl sydd fel arall yn treulio eu hamser yn ymdrin â'r anhwylderau corfforol sy'n dod drwy'r drws yn gallu cael cymorth arbenigol yn y fan a'r lle pan fyddan nhw'n gwybod eu bod nhw'n ymdrin ag achos sydd wedi'i wreiddio mewn anhapusrwydd ac achosion iechyd meddwl. A gwneud yn siŵr bod y staff hynny'n gallu cael gafael ar y cymorth arbenigol hwnnw eu hunain, wedi eu hyfforddi i adnabod achosion o hunan-niwed, a gallu ymateb i hynny mewn ffordd gefnogol, mewn ffordd nad yw'n awgrymu bai, nad yw'n awgrymu bod pobl rywsut yn rhwystro pobl eraill sydd yn fwy o angen cymorth - rydym ni i gyd wedi darllen y cyfrifon yn yr adroddiad hwnnw ac mewn mannau eraill - gwneud yn siŵr ein bod ni'n mynd i'r afael â hynny drwy hyfforddiant a thrwy gymorth arbenigol ychwanegol wrth ddrws ffrynt ysbytai yw'r ffyrdd yr ydym ni wedi ceisio cryfhau gwasanaethau.